آلمان هاوا یولو شیرکتی لوفت هانزادا خلبان‌لار یئنی‌دن اعتصابا گئدیر
خلبان‌لار چرشنبه آخشامی و چرشنبه گونو ایش بوراخا‌جاق.
چرشنبه آخشامی گونکو ایش بوراخما حرکتین‌دن، اؤلکه ایچین‌دکی قیسا مسافه‌لی و چرشنبه گونو ده، قیسا و اوزون مسافه‌لی بوتون اوچوش‌لار تأثیرلنه‌جک.
آلمان خلبان سندیکا کوکپیت طرفین‌دن ائدیلن آچیقلامادا، لوفت هانزا نماینده‌لری ائدیلن دانیشیق‌لارین اوغورسوز اولدوغو، ایش وئرن‌لرین قبول ائدیله بیلر بیر تکلیف تقدیم ائتمدیگی ایفاده ائدیلدی.
لوفت هانزا کئچن هفتکی 4 گونلوک اعتصاب سببیله عمومیتده 2 مین 755 اوچوشونو لغو ائتمیش، بو لغو 345 مین‌دن چوخ یولجو تاثیرلنمیشدی.
آلمان خلبان سندیکا‌سی کوکپیت، اونا باغلی اولان تخمینن 5 مین 400 خلبان اوچون ایللیک اورتالاما 3 وئرگول 66 یعنی گله‌جک 5 ایل اوچون یوزده 22 حقوق آرتیشی طلب ائدیر.
لوفت هانزا ایسه، 6 ایللیک دؤور اوچون ایللیک اورتالاما یوزده 2 وئرگول 5 حقوق آرتیشی تکلیف ائدیر.
